CELEX: 32021D2199
Language: fi
Date: 2021-12-13 00:00:00
Title: Neuvoston täytäntöönpanopäätös (YUTP) 2021/2199, annettu 13 päivänä joulukuuta 2021, Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta

13.12.2021   
               
               
                  FI
               
               
                  Euroopan unionin virallinen lehti
               
               
                  LI 445/23
               
            
         NEUVOSTON TÄYTÄNTÖÖNPANOPÄÄTÖS (YUTP) 2021/2199,
         annettu 13 päivänä joulukuuta 2021,
         Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
         ottaa huomioon Syyriaan kohdistettavista rajoittavista toimenpiteistä 31 päivänä toukokuuta 2013 annetun neuvoston päätöksen 2013/255/YUTP (1) ja erityisesti sen 30 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä toukokuuta 2013 päätöksen 2013/255/YUTP.
                  
               
                     (2)
                  
                  
                     Neuvosto on edelleen hyvin huolissaan Syyrian tilanteesta.
                  
               
                     (3)
                  
                  
                     Wagner Group, Venäjä-pohjainen rekisteröimätön yksityinen sotilaallinen yhteisö, antaa ratkaisevan tärkeää tukea Bashar al-Assadin sotatoimille Syyriassa erityisesti kouluttamalla ja ohjaamalla Syyrian joukkoja ja hallintoon yhteydessä olevia puolisotilaallisia joukkoja.
                  
               
                     (4)
                  
                  
                     Neuvosto katsoo, että kaksi Wagner Groupin sotilasoperaatioihin Syyriassa osallistuvaa henkilöä sekä kolme yhtiötä, jotka hyötyvät Syyrian hallinnosta ja tukevat sitä, olisi lisättävä päätöksen 2013/255/YUTP liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä.
                  
               
                     (5)
                  
                  
                     Päätös 2013/255/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2013/255/YUTP liite I tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 13 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 147, 1.6.2013, s. 14.
      
      
         
            LIITE
            Muutetaan päätöksen 2013/255/YUTP liite I seuraavasti:
            
                        1)
                     
                     
                        Lisätään A osassa (Henkilöt) olevaan luetteloon merkinnät seuraavasti:
                        
                                     
                                 
                                 
                                    Nimi
                                 
                                 
                                    Tunnistetiedot
                                 
                                 
                                    Perusteet
                                 
                                 
                                    Luetteloon merkit-semisen päivämäärä
                                 
                              
                                    ”316.
                                 
                                 
                                    Andrey Nikolaevich TROSHEV
                                    (alias Andrei Mykolayvych TROSHEV)
                                    Андрей Николаевич Трошев
                                 
                                 
                                    Asema(t): Eläkkeellä oleva eversti, Wagner Groupin perustajajäsen ja johtaja (esikuntapäällikkö);
                                    Sotilasarvo: Eläkkeellä oleva eversti;
                                    Koodinimi: Siedoy;
                                    Syntymäaika: 5.4.1953;
                                    Syntymäpaikka: Leningrad, entinen SNTL (nykyinen Venäjän federaatio);
                                    Kansalaisuus: venäläinen;
                                    Sukulaisia/yhtiökumppaneita: Dimitriy Utkin (Wagner Groupin perustaja); Andrey Bogatov (Wagner Groupin neljännen hyökkäys- ja tiedustelukomppanian päällikkö), Aleksandr Sergeevich Kuznetsov (Wagner Groupin ensimmäisen hyökkäys- ja tiedustelukomppanian komentaja);
                                    Sukupuoli: mies
                                 
                                 
                                    Syyriassa toimivan ja Syyrian joukkoja kouluttavan ja ohjaavan Wagner Groupin johtaja (esikuntapäällikkö). Wagner Group myös tukee Assadin hallintoa ja taistelee hallintoon yhteydessä olevien puolisotilaallisten joukkojen ja Syyrian armeijan rinnalla.
                                    Andrei Trošev osallistuu suoraan Wagner Groupin Syyriassa toteuttamiin sotilasoperaatioihin. Hän osallistui erityisesti Deir ez-Zorin alueella. Tällä tavoin hän antaa ratkaisevan tärkeää tukea Bashar al-Assadin sotatoimille ja siten tukee Syyrian hallintoa ja hyötyy siitä.
                                 
                                 
                                    13.12.2021
                                 
                              
                                    317.
                                 
                                 
                                    Andrey Mikhailovich BOGATOV
                                    (alias Andrei Mychailovych BOGATOV)
                                    Андрей Михайлович Богатов
                                 
                                 
                                    Asema(t): Wagner Groupin neljännen hyökkäys- ja tiedustelukomppanian päällikkö;
                                    Koodinimi: Brodiaga;
                                    Wagner Group -tunnus: M-1601;
                                    Syntymäaika: 14.6.1964;
                                    Syntymäpaikka: Staryi Oskol, Belgorodin alue, entinen SNTL (nykyinen Venäjän federaatio);
                                    Kansalaisuus: venäläinen;
                                    Sukulaisia/yhtiökumppaneita: Dimitriy Utkin (Wagner Groupin perustaja); Andrey Nikolaevich Troshev (Wagner Groupin perustajajäsen ja toimitusjohtaja (henkilöstön päällikkö)), Aleksandr Sergeevich Kuznetsov (Wagner Groupin ensimmäisen hyökkäys- ja tiedustelukomppanian komentaja);
                                    Sukupuoli: mies
                                 
                                 
                                    Syyriassa toimivan ja Syyrian joukkoja kouluttavan ja ohjaavan Wagner Groupin neljännen hyökkäys- ja tiedustelukomppanian päällikkö. Wagner Group myös tukee Assadin hallintoa ja taistelee hallintoon yhteydessä olevien puolisotilaallisten joukkojen ja Syyrian armeijan rinnalla.
                                    Andrei Bogatov johtaa Wagner Groupin operaatioita ja osallistuu suoraan Wagner Groupin Syyriassa toteuttamiin sotilasoperaatioihin. Hän osallistui erityisesti Palmyran taisteluun. Tällä tavoin hän antaa ratkaisevan tärkeää tukea Bashar al-Assadin sotatoimille ja siten tukee Syyrian hallintoa ja hyötyy siitä.
                                 
                                 
                                    13.12.2021”
                                 
                              
                  
                        2)
                     
                     
                        Lisätään B osassa (Yhteisöt) olevaan luetteloon merkinnät seuraavasti:
                        
                                     
                                 
                                 
                                    Nimi
                                 
                                 
                                    Tunnistetiedot
                                 
                                 
                                    Perusteet
                                 
                                 
                                    Luetteloon merkitsemisen päivämäärä
                                 
                              
                                    ”79.
                                 
                                 
                                    Velada LLC
                                    OOO Велада
                                 
                                 
                                    Osoite: Ochakovskoye Shosse, Dom 28, Building 2, Local 3, Room 8, Moscow, 119530, Russian Federation;
                                    Perustamispäivä: 29.6.2015
                                 
                                 
                                    Velada LLC on yksityinen yritys, joka toimii öljy- ja kaasualalla Syyriassa.
                                    Joulukuussa 2019 Syyrian parlamentti hyväksyi sopimuksen, jolla Velada LLC -yhtiölle annettiin oikeus kehittää öljyn ja kaasun tuotantoa Syyriassa, myös hallinnon valvonnassa olevien Koillis-Syyrian alueiden öljykentillä ja Damaskoksen pohjoispuolella olevalla kaasukentällä. Näin ollen se hyötyy Syyrian hallinnosta tai tukee sitä.
                                 
                                 
                                    13.12.2021
                                 
                              
                                    80.
                                 
                                 
                                    Mercury LLC
                                    OOO Меркурий
                                 
                                 
                                    Osoite: Leninsky Prospekt, Dom 137, Building 1, Local 2, Room 5, Moscow, Russian Federation
                                 
                                 
                                    Mercury LLC on yksityinen yritys, joka toimii öljy- ja kaasualalla Syyriassa.
                                    Joulukuussa 2019 Syyrian parlamentti hyväksyi sopimuksen, jolla Mercury LLC -yhtiölle annettiin oikeus kehittää öljyn ja kaasun tuotantoa Syyriassa, myös hallinnon valvonnassa olevien Koillis-Syyrian alueiden öljykentillä ja Damaskoksen pohjoispuolella olevalla kaasukentällä. Näin ollen se hyötyy Syyrian hallinnosta tai tukee sitä.
                                 
                                 
                                    13.12.2021
                                 
                              
                                    81.
                                 
                                 
                                    Evro Polis LLC
                                    OOO Евро Полис
                                 
                                 
                                    Osoite: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Russian Federation;
                                    Sukulaisia/yhtiökumppaneita: General Petroleum Corp.
                                 
                                 
                                    Evro Polis LLC on Wagner Groupiin Syyriassa yhteyksissä oleva yksityinen yritys, joka toimii kaivos-, öljy- ja kaasualalla Syyriassa.
                                    Evro Polis LLC toimii Wagner Groupin peiteyhtiönä Syyriassa. Se on allekirjoittanut Syyrian hallinnon kanssa valtion omistaman General Petroleum Corp. -yhtiön välityksellä useita sopimuksia, joiden myötä se saa 25 prosenttia Wagner Groupin hallinnoimien öljy- ja kaasukenttien öljy- ja kaasutuotannosta saaduita tuloista. Näin ollen se hyötyy Syyrian hallinnosta tai tukee sitä.
                                 
                                 
                                    13.12.2021”